armvectores/hy_wikipedia_2023 huggingface dataset:
Ավետարան ըստ Ղուկասի

Ավետարան ըստ Ղուկասի (հուն․՝  Εὐαγγέλιον κατὰ Λουκάν), Նոր Կտակարանի մեջ մտնող չորս Ավետարաններից մեկը։ Ղուկասը հույն բժիշկ էր, աշակերտել է Պողոս առաքյալին, դարձել նրա հավատարիմ գործակիցը և շատ անգամ ճանապարհորդել նրա հետ։
Ղուկասի Ավետարանը Հիսուսին ներկայացնում է որպես Իսրայելի և մանավանդ ամբողջ մարդկության Փրկչի։ Ավետարանի սկզբում կա մի երկար մուտք, որտեղ նկարագրված են Հովհաննես Մկրտչի ու Հիսուսի ծնունդների ավետումն ու ծննդյան հանգամանքները՝ Զաքարիայի օրհներգով, Մարիամի փառաբանական երգով, հրեշտակների օրհներգությամբ և Սիմեոն ծերունու օրհնաբանությամբ հանդերձ, որոնք հենց սկզբից մեզ են փոխանցում Ղուկասի Ավետարանի հիմնական պատգամը Քրիստոսի Աստվածային ծագման և փրկության համաշխարհային նշանակության մասին։
Ղուկասի ավետարանում նաև հատուկ ձևով արտացոլված է Աստծու սերը, մանավանդ խոնարհ դասի մարդկանց նկատմամբ։ Այս Ավետարանը հաճախ կոչում են «Մեղավորի Ավետարան»։ Դա խոնարհների, աղքատների, զրկվածների, այրիների և օտարականների Ավետարանն է։ Այս Ավետարանը առավել ամբողջական կերպով տալիս է Հիսուսի կյանքի պատմությունը՝ սկսած Հովհաննես Մկրտչի ծնունդից մինչև Հիսուսի հարությունը։ Հեղինակի նպատակն է եղել Հիսուսի կյանքի դեպքերը պատմել կանոնավոր դասավորումով։ Իսկ Հիսուսի հարությունից հետո քրիստոնեության տարածման և զորացման պատմությունը նույն հեղինակը պատմում է «Առաքյալների գործերը» գրքում։
Հատկանշականն այն է, որ մի շարք դրվագներ և առակներ գտնում ենք միայն Ղուկասի Ավետարանում։ Այսպես, օրինակ, Հիսուսի ծննդյան ժամանակ հրեշտակների երգը, հովիվների այցը, պատանի Հիսուսը տաճարում, փարիսեցու և մաքսավորի, բարի սամարացու, անառակ որդու և այլ առակներ, Զակքեոսի և խաչված ավազակի դարձը և այլն։


== Ավետարանի ամփոփ բովանդակությունը ==
Նախաբան (1.1-4)։
Հովհաննես Մկրտչի և Հիսուսի ծնունդն ու մանկությունը (1.5-2.52)։
Հովհաննես Մկրտչի առաքելությունը (3.1-20)։
Հիսուսի մկրտությունն ու փորձությունը (3.21-4.13)։
Հիսուսի առաքելությունը Գալիլեայում (4.14-9.50)։
Հիսուսի երթը Գալիլեայից Երուսաղեմ (9.51-19.27)։
Վերջին շաբաթը Երուսաղեմում և նրա շրջակայքում (19.28-23.56)։
Հիսուսի հարությունը, հարությունից հետո երևալը և համբարձումը (24.1-53)։


== Արտաքին Հղումներ ==
Ավետարան ըստ Ղուկասի
Ախրտա

Ախրտա, գյուղ Արևմտյան Հայաստանում, Բիթլիսի վիլայեթի Բադըկանի գավառակում։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սոգյութլու

Անվան այլ կիրառումների համար տե՛ս՝ Սոգյութլու (այլ կիրառումներ)Սոգյութլու, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ուերտա դե Ռեյ

Ուերտա դե Ռեյ  (իսպ.՝ Huerta de Rey), մունիցիպալիտետ և քաղաք Իսպանիայում։ Մտնում է Բուրգոս պրոնվիցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Սերրա դե Դեմանդա շրջանում։ Նրա տարածքը գրավում է 98 կմ², իսկ բնակչությունը կազմում է 1088 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 80 կմ հեռավորության վրա։


== Պատկերասրահ ==

		
		


== Արտաքին հղումներ ==
Պաշտոնական կայք


== Ծանոթագրություններ ==
Աստերոիդների ցանկ (266801-266900)

Աստերոիդների ցանկ (266701-266800)  • Աստերոիդների ցանկ  • Աստերոիդների ցանկ (266901-267000)
 Աստերոիդների ցանկ (266701-266800)  • Աստերոիդների ցանկ  • Աստերոիդների ցանկ (266901-267000)
Սակաևո

Սակաևո (ռուս.՝ Сакаево, էրզ.՝ Сокав), գյուղ Ռուսաստանի Մորդովիա հանրապետության Տենգուշևսկի շրջանի կազմում։
Բնակչությունը 2005 թվականին գրանցված տվյալներով կազմում էր 248 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Mockingbird

Mockingbird, երգ ամերիկացի ռեփեր Էմինեմի Encore հինգերորդ ստուդիական ալբոմից։ Նորամուտը կատարել է  #11 հորիզոնականում ԱՄՆ հիթ-շքերթներում և #4 հորիզոնականում Միացյալ Թագավորությունում։ Ներկայացվել է Գրեմմի մրցանակի «Լավագույն սոլո փոփ կատարում» անվանակարգում։
Ընդգրկվել է Էմինեմի լավագույն հիթերի Curtain Call: The Hits հավաքածուում։


== Track listing ==
UK CD1, digital download, German 3" CD single
UK CD2
Digital EP
German CD single


== Չարթեր ==


== Հավաստագրեր ==


== Ծանոթագրություններ ==
Արտյոմ Մանուկյան

Արտյոմ Մանուկյան (հունիսի 28, 1983(1983-06-28), Երևան, Հայկական ԽՍՀ, ԽՍՀՄ), հայ բաս-կիթառահար, թավջութակահար։


== Կենսագրություն ==
Արտյոմ Մանուկյանը ծնվել է 1983 թվականի հունիսի 28-ին, Երևանում։ 8 տարեկան հասակից սկսել է հաճախել Երևանի Ստեփան Ջրբաշյանի անվան երաժշտական դպրոցի թավջութակի դասարան։ Այդ տարիներին նվագել է «Փոքր ջազ» համույթում։ Կոնտրաբաս և բաս-կիթառ սովորել է ինքնուրույն։ 2005 թվականին ավարտել է Երևանի Կոմիտասի անվան պետական կոնսերվատորիայի թավջութակի բաժինը։ Սովորել է Մեդեա Աբրահամյանի և Արամ Թալալյանի դասարաններում։ Սովորելուն զուգահեռ մասնակցել է մի շարք մրցույթների ու փառատոների Գերմանիայում, Հունաստանում, Ռուսաստանում։ 2005 թվականից նվագել է «Armenian Navy Band» և «Կատուներ» խմբերում, որոնց հետ մասնակցել է բազմաթիվ հեղինակավոր ջազ-փառատոների, նվագել աշխարհահռչակ երաժիշտների հետ։ 2006 թվականից համագործակցել է Ինգա և Անուշ Արշակյանների, իսկ 2009 թվականից՝ Ռուբեն Հախվերդյանի հետ։ 
2010 թվականին Վահագն Հայրապետյանի հետ դարձել է «Night Ark» հանրահայտ խմբի մասնակիցը։ 2011 թվականին տեղափոխվել է ԱՄՆ Լոս Անջելես քաղաք, որտեղ ձայնագրվել և նվագել է «Run DMC»-ի, Բոբի Բրաունի և այլ հայտնի արտիստների հետ։ Որպես թավջութակահար և բաս-կիթառահար՝ ձայնագրվել է «Դորիանս» ռոք խմբի «Ես կուլամ» երգի, «Կատուներ» ռոք խմբի երկու ալբոմների, «Armenian Navy Band» խմբի հինգ ալբոմների և ավելի քան 10 հայ փոփ երգիչների ձայնասկավառակների մեջ և երեք ջազային ձայնասկավառակ՝ ամերիկացի երաժիշտների հետ։ 2015 թվականին թողարկել է «Citizen» ձայնասկավառակը։


== Ծանոթագրություններ ==


== Արտաքին հղումներ ==
Արտյոմ Մանուկյան
Հնչյուն (այլ կիրառումներ)

Հնչյուն կարող է վերաբերել՝

Հնչյուն (խոսքի միավոր) - բանավոր խոսքի նվազագույն միավորն է։ Հնչյունը արտաբերվում է մարդու արտասանական գործարաններով և ընկալվում ականջով։
Հնչյուն (երաժշտական) - երգչական ձայնի և նվագարանների հնչյունները, որոնք որպես կանոն, որոշակի բարձրություն և որոշակի գեղագիտական որակ, մաս կազմելով հնչյունային համակարգի և երաժշտական հյուսվածքի մեջ, ձեռք են բերում երաժշտական-արտահայտչական ֆունկցիա։
Փաստարկ (ֆիլմ)

«Փաստարկ» (անգլ.՝ Tenet; ոճավորվում է որպես TENƎꓕ), ամերիկյան մարտաֆիլմ թրիլլեր ժանրում, որի հեղինակը և ռեժիսորը Քրիստոֆեր Նոլանն է։ Դրա գլխավոր դերերում են Ջոն Դեյվիդ Վաշինգտոնը, Ռոբերտ Փեթինսոնը, Էլիզաբեթ Դեբիկին, Մայքլ Քեյնը և Քեննեթ Բրանան։
«Փաստարկ» ֆիլմի պրեմիերան կայացել է 2020 թվականի օգոստոսի 26-ին Warner Bros. Pictures-ի կողմից IMAX, 35 մմ և 70 մմ ձևաչափերով։


== Սյուժե ==
Գաղտնի գործակալին հանձնարարվել է կանխել Երրորդ համաշխարհային պատերազմը ժամանակի ընթացքում ճանապարհորդությունների միջոցով։


== Դերասանական կազմ ==


== Արտադրություն ==


=== Նախարտադրություն ===
«Փաստարկ»-ի համար նախարտադրության փուլում օգտագործվել է «Ուրախ կարուսել» (անգլ.՝ Marry Go Round) անվանումը։


=== Քասթինգ ===
Ջոն Դեյվիդ Վաշինգտոնը, Ռոբերտ Փեթինսոնը և Էլիզաբեթ Դեբիկին ընդգրկվել են դերասանական կազմում 2019 թվականին։ Փաթինսոնն ասել է, որ սցենարն այնքան գաղտնի էր պահվում, որ նրան թույլ են տվել այն կարդալ միայն փակ սենյակում։ Դիմփլ Կապադիայի, Աարոն Թեյլոր-Ջոնսոնի, Քլեմանս Պոեզիի, Մայքլ Քեյնի և Քեննեթ Բրանայի մասնակցությունների մասին հայտարարվել է, երբ նկարահանումներն արդեն սկսված էին։ Հիմեշ Պաթելը միացել է օգոստոսին, իսկ Դենզիլ Սմիթը՝ հաջորդ ամիս։ Մարթին Դոնովանի մասնակցության մասին հայտարարվել է առաջին թրեյլերի թողարկումից հետո։ 2020 թվականի հունվարին Սին Էյվերին հայտարարել է, որ ներառվել է դերասանական կազմում։


=== Հետարտադրություն ===
Լյուդվիգ Յորանսոնը դարձել է սաունդթրեքի երգահանը, քանի որ Նոլանի հաճախակի համագործակիցը՝ Հանս Ցիմերը ներգրավված էր «Դյունա» ֆիլմում։ Ջենիֆեր Լեյմը կատարել է ֆիլմի մոնտաժի աշխատանքները, փոխարինելով Նոլանի երգարատև մոնտաժոր Լի Սմիթին։


== Թողարկում ==
Warner Bros. Pictures-ը թողարկել է «Փաստարկ» ֆիլմը 2020 թվականի օգոստոսի 26-ին IMAX, 35 մմ և 70 մմ ձևաչափերով։ Այն դարձել է Նոլանի հինգերորդ ֆիլմը, որը թողարկվել է հուլիսի երրորդ շաբաթվա մեջ, ինչը Deadline Hollywood-ը անվանել է «Նոլանի համար երջանիկ ամսաթիվ», քանի որ նախորդ չորս նախագծերը խոշոր հաջողության են հասել։ 2019 թվականի օգոստոսին Warner Bros.-ը դեբյուտել է 40 վայրկյան տևողությամբ թիզերը։ Առաջին թրեյլերը հրապարակվել է առցանց ձևաչափով դեկտեմբերին։


== Ծանոթագրություններ ==


== Արտաքին հղումներ ==
Պաշտոնական կայք
Փաստարկ(անգլ.) ֆիլմը Internet Movie Database կայքում
Փարիզի 9-րդ թաղամաս

Փարիզի 9-րդ շրջան, Arrondissement de l’Opéra  Ֆրանսիայի մայրաքաղաքի 20 նահանգներից։ Շրջանի տարածքը 218 հա է։


== Աշխարհագրական դիրք ==
Փարիզի 9-րդ թաղամասը գտնվում է Սենա գետի աջ ափին։ Արևելքում այն սահմանակից է 10-րդ թաղամասին, արևմուտքում՝ 8-րդին, հյուսիսում՝ 18-րդին և հարավում՝ 2-րդ թաղամասին։


== Թաղամասեր ==
Թաղամասեր № 33-36.

Սեն-Ժորժ (Quartier Saint-Georges)
Մայրուղի դ·Անտեն (Quartier de la Chaussée-d’Antin)
Ֆոբուր-Մոնմարտր (Quartier du Faubourg Montmartre)
Ռոշեշուար (Quartier de Rochechouart)


== Բնակչություն ==
2005 թվականի մարդահամարի համաձայն, 9-րդ թաղամասում բնակվում է 58.800 մարդ, բնակչության խտությամբ 26.973 մարդ / կմ²։


== Կառավարման մարմիններ ==

2014 թվականի ապրիլին նահանգի քաղաքապետ ընտրվեց Հանրապետական կուսակցությանն աջակցող Հանրապետական կուսակցության անդամ Դելֆին Բյուրկլին (Delphine Bürkli):

Քաղաքապետարանի հասցեն՝6, Դրուոթ փողոց
75009 ՓարիզՀեռախոս՝ 01 71 37 75 09


== Տեսարժան վայրեր ==

Գրանդ օպերա
Առևտրի կենտրոն Լաֆայետ պատկերասրահ
Գրևինի թանգարան (մոմե նշանների թանգարան)
Ֆոլի-Բերժեր կաբարե
«Օլիմպիա» համերգասրահ
Լորետի Աստվածամոր տաճար
Երրորդություն եկեղեցի


=== Փողոցներ, հրապարակներ ===
Կլիշիյի բուլվար
Պիգալ հրապարակ
Կլիշիի հրապարակ
Բլանշի հրապարակ
Կապուցինոկի բուլվար
Մոնմարտրի բուլվար
Օսմանի բուլվար


== Ռեստորաններ և սրճարաններ ==
Բույոն Շարտյե


== Տրանսպորտ ==
8-րդ թաղամասում, անմիջապես 9-րդի կողքին, գտնվում է Սեն-Լազարե կայարանը, իսկ 10-րդում` Հյուսիսային և Արևելյան կայարանները։
Փարիզի մետրոպոլիտեն՝ ուղղություններ 7 և 12


== Ծանոթագրություններ ==


== Հղումներ ==
Քաղաքապետարանի պաշտոնական կայք Archived 2017-07-02 at the Wayback Machine.
«Portrait d'arrondissement. 9e arrondissement»։ APUR։ Արխիվացված է օրիգինալից 2017-11-11-ին։ Վերցված է 2017-11-09
Ռայմունդ Լուլի

Ռայմունդ Լուլի (իսպ.` Lulio, լատինացված Lullius), Ռայմունդ, մոտ 1232, Պալմա դե Մալյորկա, Իսպանիա - մոտ 1316, Միջերկրական ծով), փիլիսոփա, աստվածաբան, կատալանյան գրականության հիմնադիր և դասական։ Ֆրանցիսկյան միաբանության անդամ, միսիոներ։
Քարոզել է Հայաստանում, Կիպրոսում և Հյուսիսային Աֆրիկայում։ Պահպանվել է Լուլի մոտ 300 երկ։ Հակադրվելով ավեռոիզմին և երկակի ճշմարտության ուսմունքին, գտնում էր, որ ճշմարիտ ճանաչողությունը հնարավոր է հայտնությամբ։ Աշխարհը, ըստ նրա, աստծու սիմվոլ է, յուրաքանչյուր իրի մեջ արտացոլված է աստվածային «կատարելություն», որոնց ճանաչողությամբ բացահայտվում են աստծու գործողության սկզբունքները։ «Մեծ արվեստ» երկում Լուլի մշակել է տրամաբանական գործողությունների մոդելավորման եղանակներ։ Նրան է պատկանում տրամաբանական մեքենա ստեղծելու առաջին փորձը։ Տրամաբանության մեջ կոմբինատորային մեթոդի հիմնադիրներից է։
Լուլին 1301 թվականին եղել է Կիլիկիայի Այաս քաղաքում, ուր գրել է աստվածաբանական մի եզր (De iis quae homo de Deo debet credere), հավանաբար նաև քարոզել է, սակայն քաղ. անբարենպաստ պայմանների պատճառով այնտեղից հեռացել է (տես Ալիշան Ղ., Աիսուան, 1885, էջ 394)։ Պոեմների և փիլ. վեպի հեղինակ է։ Գրել է կատալոներեն և արաբերեն, սակայն առավելապես պահպանվել են լատ. թարգմանությունները։


== Ծանոթագրություններ ==
Սադաբա

Սադաբա  (իսպ.՝ Sádaba), բնակավայր և մունիցիպալիտետ Իսպանիայի Սառագոսա պրովինցիայի Առագոն ինքնավար համայնքի կազմում։ Մունիցիպալիտետը գտնվում է Սինկո Վիլյաս շրջանում։ Տարածքը կազմում է 129,5 կմ2։ Բնակչությունը՝ 1671 մարդ (2010 թվականի տվյալներով)։
Կաբլուկովո (գյուղ, Շչոլկովսկի շրջան)

Անվան այլ կիրառումների համար տե՛ս՝ ԿաբլուկովոԿաբլուկովո (ռուս.՝ Каблуково), գյուղ Ռուսաստանի, Մոսկվայի մարզի Շչոլկովսկի շրջանի կազմում։
Բնակչությունը վերջին հայտնի գրանցված տվյալներով կազմում էր 82 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարդան Մարաշլյան

Վարդան Գրիգորի Մարաշլյան (հուլիսի 8, 1975(1975-07-08), Երևան), հայ հասարակական և պետական գործիչ, Վերադարձ Հայաստան հասարակական կազմակերպության գործադիր տնօրեն։


== Կենսագրություն ==
Ծնվել է 1975 թվականի հուլիսի 8-ին Երևանում, Հայկական ԽՍՀ։

1992 թվականին ավարտել է Մոսկվայի թիվ 345 դպրոցը։
1997 թվականին ավարտել է ՌԴ կառավարությանը կից Ֆինանսական ակադեմիան` ստանալով «Համաշխարհային տնտեսագիտություն» որակավորումը։
1998-2009 թվականներին Մոսկվայի պետական համալսարանում հանդես է եկել հեղինակային դասախոսություններով «Առևտրի համաշխարհային կազմակերպությունը և միջազգային առևտուրը», «Ոչ առևտրային ծրագրերի ղեկավարման միջազգային փորձը», «Անշարժ գույքի առևտրային ծրագրերի ղեկավարում» թեմաներով։
1995-1998 թվականներին աշխատել է Ռուսաստանի բանկային համակարգում՝ որպես ֆինանսական ակտիվների գործարքների գծով մասնագետ։
1999-2000 թվականներին աշխատել է ՀՀ Էկոնոմիկայի նախարարի օգնական։
2000-2001 թվականներին աշխատել է «Մարդկային զարգացման միջազգային կենտրոնի» ՀԿ փորձագետ։
2001-2004 թվականներին աշխատել է Մեծ Բրիտանիայի Միջազգային զարգացման նախարարության տնտեսական քաղաքականության գծով փորձագետ։
2004-2005 թվականներին աշխատել է «Սոգլասիե» ՓԲԸ փոխնախագահ։
2005-2007 թվականներին աշխատել է բրիտանական «Նորման Ասսետ Մենեջմենտ» կազմակերպության տարածաշրջանային զարգացման ներկայացուցչության տնօրեն։
2007-2008 թվականներին աշխատել է «Պրոմսվյազբանկ» ՓԲԸ-ում՝ որպես առևտրային անշարժ գույքի գործարքների վարչության պետ։
2008-2010 թվականներին աշխատել է «Էր Սի Գրուպ» ՓԲԸ-ում՝ որպես զարգացման ծրագրերի վարչության պետ։
2010 թ. մարտի 22-ին ՀՀ վարչապետի որոշմամբ նշանակվել է Հայաստանի Հանրապետության սփյուռքի նախարարի տեղակալ։
2012 թ. հուլիսի 21-ին ՀՀ վարչապետի որոշմամբ ազատվել է Հայաստանի Հանրապետության սփյուռքի նախարարի տեղակալի պաշտոնից՝ իր դիմումի համաձայն։Տիրապետում է հայերենին, անգլերենին և ռուսերենին։


== Գիտական գործունեություն ==
2000 թվականին ավարտել է Մոսկվայի պետական համալսարանի տնտեսագիտական ֆակուլտետի ասպիրանտուրան՝ ստանալով տնտեսական գիտությունների թեկնածուի գիտական աստիճան։ 8 գիտական աշխատությունների հեղինակ է։


== Ընտանիք ==
Ամուսնացած է, կինը՝ Էմմա Մարաշլյան։ Ունեն երկու զավակ։


== Ծանոթագրություններ ==
Ստարոպուչկակովո

Ստարոպուչկակովո (ռուս.՝ Старопучкаково, բաշկիրերեն՝ Иҫке Боҫкаҡ), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 298 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ազամաթի խաչքար (Հռիփսիմե, Վաղարշապատ)

Ազամաթի խաչքար, գտնվում է Հայաստանի Հանրապետության Արմավիրի մարզի Վաղարշապատ քաղաքի արևելյան մասում, Մեսրոպ Մաշտոց - Գրիգոր Նարեկացի փողոցների խաչմերուկ մոտ գտնվող Սուրբ Հռիփսիմե եկեղեցում, որն ընդգրկված է ՅՈւՆԵՍԿՕ-ի Համաշխարհային ժառանգության ցանկում։ Հաշվառված է ՀՀ պատմության և մշակույթի անշարժ հուշարձանների պետական ցանկում (4.2/17.9.9)։


== Տեղադրություն ==
Գտնվում է Սուրբ Հռիփսիմե եկեղեցու արևելյան կողմում՝ պարսպի մոտ։ Նախկինում գտնվել է Մայր Աթոռի ժառանգավորաց դպրոցում։


== Խաչքարի նկարագրություն ==
Հայտնաբերվել է 1896-1897 թվականներին Մայր Աթոռում ընթացող հին վեհարանի, տպարանի և ժառանգավորաց դպրոցի ավերակների մաքրման ժամանակ։ Խաչքարը երկկատված է։ Խաչքարը իր քանդակային և հնագրական արձանագրություններով թվագրվում է է 16-րդ դար։


== Խաչքարի վիմական արձանագրություն ==
Խաչքարի քիվին՝ միատող արձանագրություն.

ՍԲ ԽԱՉՍ ԲԱՐԷԽԱՒՍ ԱԶԱՄԱԹԻՆՀամաձայն արձանագրության՝ խաչքարը նվիրված է Ազամաթին։ «Ազամաթ» իգական անձնանունն արաբական ծագում ունի և նշանակում է մեծություն, պերճություն, վեհություն։ Այն քանիցս հանդիպում է ուշմիջնադարյան ձեռագրերի հիշատակարաններում


== Տես նաև ==
Էջմիածնի Մայր Տաճար
Սուրբ Շողակաթ եկեղեցի
Սուրբ Հռիփսիմե եկեղեցի (Վաղարշապատ)


== Ծանոթագրություններ ==
Էրիկ Սաբո

Էրիկ Սաբո (սլովակ.՝ Erik Sabo, նոյեմբերի 22, 1991(1991-11-22), Šúrovce, Trnava District, Չեխիայի և Սլովակիայի Ֆեդերատիվ Հանրապետություն),  սլովակ ֆուտբոլիստ, «Բեյտար» ակումբի և Սլովակիայի ֆուտբոլի ազգային հավաքականի կիսապաշտպան։


== Կարերիա ==


=== Ակումբային ===
Էրիկն սկսել է ֆուտբոլով զբաղվել իր հայրենի քաղաքի «Շուրովցե» ակումբում։ Շուտով տեղափոխվել է «Սպարտակ» ակումբի պատանեկական թիմ։
2011 թվականի փետրվարի 25-ին կիսապաշտպանը իր նորամուտն է նշել Սլովակիայի առաջնությունում` «Սլովան» ակումբի դեմ խաղի ժամանակ փոխարինման դուրս գալով։ 2011 թվականի հունիսի 30-ին Էրիկը իր առաջին խաղն է անցկացրել եվրոգավաթում` մասնակցելով չեռնոգորյան «Զետա» ակումբի հետ հանդիպմանը։
2011/12 խաղաշրջանը Սաբոն վարձավճարով անց է կացրել Միյավա քաղաքի «Սպարտակ» ակումբում` ստանալով պարբերաբար խաղալու պրակտիկա։ Այս ակումբը հաղթել է Սլովակիայի առաջին լիգան։ Վերադառնալով Տրնավա` Էրիկն սկսել է պարբերակար ընդգրկվել «Սպարտակի» մեկնարկային կազմում։ Երկու խաղաշրջան անընդմեջ (2013/14, 2014/15) Էրիկը դարձել է իր ակումբի լավագույն ռմբարկուն` համապատասխանաբար յուրաքանչյուր մրցաշրջանում 10 և 11 անգամ գոլ խփելով։
2015 թվականի օգոստոսին հայտարարվել է կիսապաշտպանի` հունական ՊԱՕԿ ֆուտբոլային ակումբ տեղափոխվելու մասին։ Օգոստոսի 23-ին Սաբոն իր նորամուտն է նշել նոր ակումբում։


=== Հավաքականում ===
Էրիկը հանդես է եկել Սլովակիայի երիտասարդական հավաքականի կազմում։ 2014 թվականի մայիսի 23-ին իր նորամուտն է նշել Սլովակիայի ֆուտբոլի ազգային հավաքականում` մասնակցելով Չեռնոգորիայի ֆուտբոլի ազգային հավաքականի դեմ ընկերական խաղին։ Սաբոն նաև մասնակցել է ՈՒԵՖԱ Եվրո 2016-ի ընտրական փուլի որակավորման երկու խաղերի։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրությունը National Football Teams կայքում(անգլ.)
Սանթրոսյան

Սանթրոսյան, հայկական ազգանուն։


== Ազգանունը կրողներ ==
Արև Պարույրի Սանթրոսյան (1952), հայ դերասանուհի։
Արմեն Պարույրի Սանթրոսյան (1947). հայ դերասան, դրամատուրգ։
Մուշեղ Հայրապետի Սանթրոսյան (1894-1972), հայ մանկավարժ։
Պարույր Սանթրոսյան (1811-1976), հայ դերասան։


== Ծանոթագրություններ ==
Ձմեռային հեքիաթ (մուլտֆիլմ, 1945)

«Ձմեռային հեքիաթ» (ռուս.՝ «Зимняя сказка»), խորհրդային երաժշտական, նկարված մուլտիպլիկացիոն ֆիլմ, ամանորյա հեքիաթ այն մասին, թե ինչպես են անտառի գազանները որոշում դիմավորել Նոր տարին Ձմեռ պապի հետ։ Թողարկվել է 1945 թվականին։ Խորհրդային վերջին մուլտֆիլմն է, որ նկարահանվել է եռագույն մեթոդով։


== Սյուժե ==
Վրա է հասնում դաժան ձմեռը, և շուտով կգա Նոր տարին։ Անտառի գազանները հավաքվում են, որպեսզի դիմավորեն նրան։ Այդ հարցում նրանց օգնում են Ձմեռ պապը, Ձյունանուշն ու Ձնեմարդը։
Մուլտֆիլմն ամանորյա հեքիաթ է տոնածառի շուրջը տեղի ունեցող երաժշտական տեսարաններով, պարերով ու երգերով։ Մուլտֆիլմում հնչում է Պյոտր Չայկովսկու երաժշտությունը։


== Ստեղծողներ ==
Գեղարվեստական ղեկավար՝ ՌՍՖՍՀ վաստակավոր արտիստ Ալեքսանդր Պտուշկո
Սցենարի հեղինակ – Իվան Իվանով-Վանո, Եվգենի Շվարց
Ռեժիսոր – Իվան Իվանով-Վանո
Ռեժիսորի օգնական – Ալեքսանդրա Սնեժկո-Բլոցկայա
Բեմադրող նկարիչներ – Անատոլի Սազոնով, Եվգենի Միգունով
Նկարիչ–մուլտիպլիկատորներ – Բորիս Դյոժկին, Տատյանա Ֆեոդորովա, Գենադի Ֆիլիպով, Ֆաինա Եպիֆանովա, Ռոման Դավիդով, Սյուզաննա Բյալկովսկայա, Լամիս Բրեդիս, Լիդիա Կուզնեցովա, Լիդիա Ռեզցովա, Ալեքսանդր Բելյակով, Նադեժդա Պրիվալովա
Նկարիչ–դեկորատորներ – Վերա Վալերիանովա, Վ. Սուտեևա, Ն. Վերեշչագինա, Ելենա Տանենբերգ, Օլգա Գեմերլինգ
Օպերատորներ՝ Նիկոլայ Վոինով, Ելենա Պետրովա
Տեխնիկական օգնական – Վ. Սվեշնիկովա
Երաժշտություն – Պյոտր Չայկովսկու, Յուրի Նիկոլսկու մշակմամբ
Հնչյունային օպերատոր – Սերգեյ Ռենսկի


== Վերականգնում ==
Մուլտֆիլմը վերականգնվել է 2012 թվականին Ռուսաստանի Պետֆիլմֆոնդի կողմից։
Վերականգնման վրա աշխատել են՝

Վլադիմիր Կոտովսկի — նեգատիվի սկանավորում,
Նիկոլայ Մայորով — պատկերի վերականգնում կադր առ կադր։2013 թվականի հունվարի 28-ին փետրվարի 2-ը Պետֆիլմֆոնդում անցկացվել է Արխիվային կինոյի «Սպիտակ սյուներ» XVII փառատոնը, որի ծրագրում ցուցադրվել է Իվան Իվանով-Վանոյի վերականգնված «Ձմեռային հեքիաթը»։


== Արձագանքներ ==

— Ն. Աբրամովա


== Ծանոթագրություններ ==


== Արտաքին հղումներ ==
«Ձմեռային հեքիաթ (մուլտֆիլմ, 1945)» մուլտֆիլմը «Անիմատոր.ռու» կայքում
«Зимняя сказка» «Հայրենական կինոյի հանրագիտարան» կայքում
Վիլամանիսկլե

Վիլամանիսկլե  (իսպ.՝ Vilamaniscle), մունիցիպալիտետ Իսպանիայում։ Գտնցում է Ժիրոնա պրովինցիայում, Կատալոնիա ինքնավար համայքնի կազմում։ Տարածքը կազմում է 5,5 կմ²։ Բնակչությունը՝ 181 մարդ։


== Բնակչություն ==


== Ծանոթագրություններ ==


== Արտաքին հղումներ ==
Ayuntamiento de Vilamaniscle Archived 2008-07-05 at the Wayback Machine.
Instituto de Estadística de Cataluña
Բիստրեևկա (գյուղ, Ռոդոմիշլինսկի շրջան)

Անվան այլ կիրառումների համար տե՛ս՝ ԲիստրեևկաԲիստրեևկա (ուկրաիներեն՝ Бистріївка), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Բիստրեևկա գյուղում բնակվում էր 51 մարդ։ Բնակավայրը զբաղեցնում է 0,377 կմ² տարածք։ Բնակչության խտությունը կազմում էր 135,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իվոռա

Իվոռա  (իսպ.՝ Iborra, բասկ.՝ Ivorra, կատ.՝ Ivorra), մունիցիպալիտետ Իսպանիայում, գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Սեգառա շրջանում։ Տարածքը կազմում է 15,4 կմ²։ Բնակչությունը ՝ 122 մարդ (2010 թվականի տվյալներով)։


== Արտաքին հղումներ ==
Página web del Ayuntamiento
Información de la Generalitat sobre Ivorra Archived 2007-10-09 at the Wayback Machine.
Información del Institut d'Estadística de Catalunya
Ուդաչնոե (գյուղ, Կրասնոգվարդեյսկի շրջան)

Ուդաչնոե (ուկրաիներեն՝ Удачне, Ղրիմի թաթարերեն՝ İşün), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Իշուն։
2001 թվականի տվյալներով Ուդաչնոե գյուղում բնակվում էր 1 110 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորսուն-Շևչենկովսկի

Կորսուն-Շևչենկովսկի (ուկրաիներեն՝ Корсунь-Шевченківський), քաղաք Ուկրաինայի Չերկասիի մարզի Կորսուն-Շևչենկովսկիի շրջանում, շրջկենտրոն։ Բնակավայրը նախկինում նաև անվանվել է Կորսուն։
2007 թվականի տվյալներով Կորսուն-Շևչենկովսկի քաղաքում բնակվում էր 18 895 մարդ։ Բնակավայրը զբաղեցնում է 118,65 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ալֆրեդ Մաուրստադ

Ալֆրեդ Մաուրստադ (Alfred Maurstad, հուլիսի 26, 1896(1896-07-26), Vågsøy, Sogn og Fjordane, Նորվեգիա - սեպտեմբերի 5, 1967(1967-09-05), Նորվեգիա), նորվեգացի դերասան։ Ժամանակակից նորվեգական թատրոնի բեմական ռեալիզմի նշանավոր ներկայացուցիչներից է։
Առաջին անգամ ելույթ է ունեցել 1920 թ. և մինչև 1931 թվականը հանդես եկել Նորվեգական թատրոնում (Օսլո), 1931 թվականից՝ Ազգային թատրոնի (Օսլո) դերասան։ 1949-1950 թվականներին ղեկավարել է Տրոնհայմի թատրոնը։ Ստեղծագործական խոշոր նվաճումը Պեր Գյունտի (Իբսենի «Պեր Գյունտ») կերպարի ստեղծումն է, որով հանդես է եկել Կոպենհագենում, Փարիզում, Վիեննայում և Ստոկհոլմում։ Այլ դերերից են՝ Մարկոս Անտոնիոս (Շեքսպիրի «Հուլիոս Կեսար»), Էրազմուս (Հոլբերգի «էրազմուս Մոնտանուս»), Լինդ (Իբսենի «Սիրո կատակերգություն»)։


== Ծանոթագրություններ ==
Վիսելկի (այլ կիրառումներ)

Վիսելկի, կարող է վերաբերել՝

Վիսելկի - գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում
Վիսելկի - ավան Ուկրաինայի Դոնեցկի մարզի Ամվրոսիևսկի շրջանում
Զոհրաբ Զոհրաբյան

Զոհրաբ Զոհրաբյան (, Երևան, Հայաստան), հայ օպերային երգիչ (բաս)։


== Կենսագրություն ==
Զոհրաբ Զոհրաբյանը ծնվել է Երևանում։ 2005 թվականին ընդունվել է Երևանի Կոմիտասի անվան պետական կոնսերվատորիայի վոկալ բաժինը։
2011 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգիչ։


== Դերերգեր ==


== Ծանոթագրություններ ==
Թավշենի աքլորակատար

Թավշենի աքլորակատար, հավակատարազգիների ընտանիքին պատկանող բազմամյա դեկորատիվ բույս, որի հայրենիքը Հնդկաստանն է։


== Նկարագրություն ==
Բարձրությունը հասնում է մինչև 1 մետրի։ Ցածրաճ տեսակների բարձրությունը չի անցնում 30 սմ-ից։ Ունի մեծ մասամբ վառ կարմիր կամ ոսկեդեղնավուն և վարդագույն ծաղկաբույլեր, որոնք աքլորի կատար են հիշեցնոմ և կազմված են բազմաթիվ մանր ծաղիկներից։ Հայտնի են այս տեսակի կարմրատերև սորտերը, որոնք կիրառվում են դեկորատիվ ձևավորումներում և ծաղկային վերադաշնակումներում։
Ջերմասեր, լուսասեր և բավական խոնավասեր բույս է։ Լավ է աճում Հայաստանի Հանրապետության ցածրադիր և միջին գոտու պայմաններում։ Պահանջկոտ է հողի նկատմամբ։ Ծաղկում է հուլիսից մինչև ուշ աշուն։ Հայաստանի Հանրապետության պայմաններում մշակվում է որպես միամյա բույս։
Առավել տարածված տեսակներն են․

Էմպրեսս (կարմիր ծաղիկներով և ծիրանագույն տերևներով)
Կոկցինեա (կարմիր ծաղիկներով և կանաչ տերևներով)
Իմպերիալիս (ծիրանակարմիր ծաղիկներով և մուգ կարմիր տերևներով)Ցանքը կատարում են տաք ջերմոցներում։ Ծիլերը երևում են 6-8 օրից։ Առաջին տերևները երևալուց հետո կատարում են բույսերի վերատնկում կիսատաք ջերմոցներում։ Մայիսի վերջին սածիլները հողագնդով տեղափոխում են բաց գրունտ՝ տնկելով բույսը բույսից 25 սմ հեռավորության վրա։ Օգտագործվում են կանոնավոր տիպի ծաղկային ձևավորումներում, իսկ որպես կտրած ծաղիկ՝ չոր ծաղկեփնջում։


== Ծանոթագրություններ ==
DJ Snake

Ուիլյամ Գրիգասին (անգլ.՝ William Grigahcine, առավել հայտնի է DJ Snake անունով, հունիսի 13, 1986(1986-06-13), Փարիզ), ֆրանսիացի երաժշտական պրոդյուսեր և դիջեյ։ 
Հայտնի է նրանով, որ համադրում է հիփ-հոփը էլեկտրոնային երաժշտության հետ։
Իր հայտնիության համար Ուիլյամը մեծ մասամբ պարտական է Diplo-ին, ով լույս է ընծայել «Bird Machine»-ը՝ դիջեյի ամենահայտնի թրեքներից է՝ Mad Decent-ի սեփական պիտակի տակ։ Այնուհետև Diplo-ն հրավիրում է նրան ձայնագրելու միացյալ միկս «Diplo & Friends» ռադիո-շոուի համար BBC Radio 1-ում։ Ինչպես նաև DJ Snake-ն միացյալ աշխատել է Diplo Major Lazer պրոյեկտի դանիացի երգչուհի MØ-ի հետ։ Թրեքի անվանումն է «Lean On»: Թրեքը գրավեց ամբողջ աշխարհը և հայտնի դարձրեց Ուիլիամին։
DJ Snake-ը երկու անգամ առաջադրվել է Գրեմիի մրցանակաբաշխությանը՝ 2012 և 2015 թվականներին։ Նրա «Turn Down For What» թրեքը, որը ստեղծվել է Lil John-ի հետ համատեղ, առաջադրվել է Billboard Music Awards-ում, որպես 2015 թվականի ամենալավ պարային թրեք։


== Ծանոթագրություններ ==
Գորնի ուլուս (Սախա-Յակուտիա)

Գորնի ուլուս (ռուս.՝ Горный улус, յակուտ.՝ Горнай улууhа), մունիցիպալ շրջան Ռուսաստանի Դաշնության Սախա-Յակուտիայի հանրապետությունում։
Ստեղծվել է 1931 թվականին։ Վարչական կենտրոնը՝ Բերդիգեստյախ։


== Աշխարհագրություն ==
Շրջանի տարածքի մակերեսը կազմում է 456000 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 11206 մարդ։ Բնակչության խտությունը կազմում էր 0,02 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Էրեդիա

Անվան այլ կիրառումների համար տե՛ս՝ Էրեդիա (այլ կիրառումներ)
Էրեդիա (իսպ.՝ Heredia), քաղաք Կոստա Ռիկայի կենտրոնական հատվածում՝ Էրեդիայի նահանգում։ Գտնվում է Սան Խոսեից 10 կմ դեպի հյուսիս։ Քաղաքի կլիման արևադարձային է և տարվա մեծ մասը շոգ է լինում։ Նվազագույն ջերմաստիճանը 12-14 C°-ն է։
Ըստ հիմնական աղբյուրների, քաղաքը հիմնադրվել է 1705 թվականին։ Ըստ 2012 թվականի Կոստա Ռիկայի միջպետական մարդահամարի տվյալների, քաղաքի բնակչությունը կազմում է 123,616 մարդ։
Կոստա Ռիկայի այս քաղաքը գտնվում է ծովի մակարդակից 1150 մետր բարձրության վրա։ Հիմնական բնակիչները համարվում են տեղացի կոստառիկացիները, որոնք խոսում են իսպաներենով։
Քաղաքի խորհրդանիշը ծաղիկներն են։ Իրականում քաղաքում շրջելիս կարելի է նկատել ծաղկաշատ փողոցներ, որի պատճառով քաղաքը ստացել է «ծաղիկների քաղաք» պատվանունը։


== Պատկերասրահ ==

		
		
		


== Արտաքին հղումներ ==
 
Municipalidad de Heredia
Ministerio de Educación Pública de Costa Rica
Հայրի

Հայրի, գյուղ Մեծ Հայքի Սյունիք աշխարհի Աղահեջք գավառում, իսկ ապա Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում է Բերձոր քաղաքից հյուսիս-արևմուտք, Մինքենդ գյուղից մի քանի կմ հարավ-արևելք։


== Բնակչություն ==
1886 թվականին գյուղն ունեցել է 58 տուն հայ բնակիչ, իսկ 1908-ին՝ 570 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Օդերբերգ

Օդերբերգ (գերմ.՝ Oderberg), քաղաք Գերմանիայում՝ Բրանդենբուրգի տարածքում։

Մտնում է Բարնիմ շրջանի կազմի մեջ։ Բնակչությունը կազմում է 2160 մարդ (2010 թվականի դեկտեմբերի 31-ի տվյալներով)։ Տարածքը կազմում է 35,31 կմ2։ Պաշտոնական կոդը՝ 12060176։


== Ծանոթագրություններ ==


== Արտաքին հղումներ ==
Պաշտոնական կայք Archived 2017-09-24 at the Wayback Machine.
Արխիպ Կուինջիի նկարների ցանկ

Ստորև ներկայացված է ռուս գեղանկարիչ Արխիպ Կուինջիի (1842—1910) ստեղծագործությունների ցանկը։


== Նկարների ցանկ ==


== Ծանոթագրություններ ==


== Գրականություն ==
Архип Куинджи: [Каталог выставки]. — Москва: Государственная Третьяковская галерея, 2018. — 360 с.
Государственный Русский музей — Живопись, XVIII — начало XX века (каталог). — Ленинград: Аврора и Искусство, 1980. — 448 с.
Государственный Русский музей — каталог собрания / Г. Н. Голдовский, В. А. Леняшин. — СПб.: Palace Editions, 2016. — Т. 6: Живопись второй половины XIX века (К—М). — 176 с. — ISBN 978-5-93332-565-9
Государственный Русский музей — каталог собрания / В. А. Леняшин. — СПб.: Palace Editions, 2008. — Т. 10: Живопись первой половины XX века (К). — 144 с. — ISBN 978-5-93332-282-5
Государственная Третьяковская галерея — каталог собрания / Я.В. Брук, Л.И. Иовлева. — Москва: Красная площадь, 2001. — Т. 4: Живопись второй половины XIX века, книга 1, А—М. — 528 с. — ISBN 5-900743-56-X
Манин В. С. Куинджи. — Москва: Изобразительное искусство, 1976. — 207 с.


== Աղբյուրներ ==
«Музеи и художественные галереи, в которых хранятся произведения Куинджи» (HTML)։ www.kuinje.ru։ Վերցված է 2012-07-17 
«Куинджи Архип Иванович — Галерея, Алфавитный указатель произведений» (HTML)։ www.art-catalog.ru։ Վերցված է 2012-07-17 .
«Куинджи Архип Иванович — Галерея, Хронологический указатель произведений» (HTML)։ www.art-catalog.ru։ Վերցված է 2012-07-17 
«Художник Архип Иванович Куинджи — Картины» (HTML)։ www.museum-online.ru։ Արխիվացված է օրիգինալից 2012-08-23-ին։ Վերցված է 2012-07-17  
Архип Куинджи — Живопись, графика (CD), Государственный Русский музей, www.rusmuseum.ru
Կարտաշևկա (գյուղ, Արխանգելսկի շրջան)

Կարտաշևկա (ռուս.՝ Карташевка, բաշկիրերեն՝ Карташевка), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 131 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քոբուլեթ

Քոբուլեթ (վրաց.՝ ქობულეთი), առողջարանային քաղաք Վրաստանի հարավ-արևմուտքում, Աջարիայի ինքնավար հանրապետությունում, Բաթումից 21 կիլոմետր դեպի հյուսիս հեռավորության վրա։ Գտնվում է Սև ծովի ափին, կլիման մերձարևադարձային է։ Քաղաքը Քոբուլեթի մունիցիպալիտետի վարչական կենտրոնն է։ Նույն «Քոբուլեթ» անվանումը նաև կրում է քաղաքի երկաթուղային կայանը։ Բնակչությունը՝ ▼16 546 մարդ (2014)։
Խորհրդային տարիներին Քոբուլեթը Սև ծովի լավագույն կուրորտներից մեկն էր, գործում էին բազմաթիվ հանգստյան տներ և սանատորիաներ, հատկապես դրան պատկանում էին պաշտպանության նախարարությանը։ Այժմ քաղաքի ինֆրաստրուկտուրը մնացել է նույն մակարդակին, սակայն հանգստացողների թիվը զգալիորեն կրճատվել է։
Ըստ Ռուսաստանի Թմրադեղերի վերահսկման վարչության Քուբուլեթին աֆղանյան հերոինի գլխավոր անցակետերից մեկն է։


== Հայտնի քոբուլեթցիներ ==
Ժանո Անանիձե - ֆուտբոլիստ, մոսկովյան Սպարտակ ֆուտբոլային ակումբի կիսապաշտպան։ Ֆուտբոլի սիրահարները կոչում են նրա «սպարտակյան Մեսսի»։
Նինո Քաթամաձե - վրացի ջազային երգչուհի և կոմպոզիտոր։


== Ծանոթագրություններ ==
(1487) Բոդա

(1487) Բոդա (անգլ.՝ Boda), աստերոիդ աստերոիդների հիմնական գոտում։ Հայտնաբերվել է 1938 թվականի նոյեմբերի 17-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,136908 ա. մ., առավելագույնը մոտենում է 2,7614 ա. մ. հեռավորության վրա և հեռանում 3,5124 ա. մ.։ Արեգակի շուրջ մեկ ամբողջական պտույտ է կատարում 2029,32 երկրային օրվա ընթացքում, իր ուղեծրով շարժվելով միջինում 0,177399 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1487) Բոդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տետրալին

Տետրալին Քառահիդրանավթալին, արոմատիկ ածխաջրածին։ Անգույն հեղուկ է, հալման ջերմաստիճանը՝ —35,79°С, եռմանը՝ 207,57°С, խտություն՝ը 970,2 կգ/մ3 (20°С)։ Ջրում չի լուծվում։ Պարունակվում է քարածխի խեժում և նավթամշակման արդյունքներում։ Ստացվում է նավթալինի կատալիտիկ հիդրմամբ։ Օգտագործվում է որպես լաքաներկերի լուծիչ, ներկանյութերի սինթեզի հումք, յուղազերծող հեղուկների և շարժիչային վառելանյութերի հավելանյութ։


== Ծանոթագրություններ ==
Ռուբլյանկա

Ռուբլյանկա (ուկրաիներեն՝ Рублянка), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Ռուբլյանկա գյուղում բնակվում էր 280 մարդ։ Բնակավայրը զբաղեցնում է 1212 կմ² տարածք։ Բնակչության խտությունը կազմում էր 231,02 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռազդոլնոե (գյուղ, Մոզդոկսկի շրջան)

Անվան այլ կիրառումների համար տե՛ս՝ ՌազդոլնոեՌազդոլնոե (ռուս.՝ Раздольное), գյուղ Ռուսաստանի Հյուսիսային Օսիա-Ալանիա հանրապետության Մոզդոկսկի շրջանի կազմում։
Բնակչությունը 2002 թվականին գրանցված տվյալներով կազմում էր 1500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սինյակ (այլ կիրառումներ)

Սինյակ, կարող է վերաբերել՝

Սինյակ - գյուղ, Ուկրաինայի Անդրկարպատյան մարզի Մուկաչևոյի շրջանում
Սինյակ - գյուղ, Ուկրաինայի Սումիի մարզի Բելոպոլիեի շրջանում
Օփրեթ

Օփրեթ (վրաց.` ოფრეთი), գյուղ Վրաստանի Քվեմո Քարթլիի մարզի Մառնեուլի շրջանում, Շուլավեր գետի ձախ ափին, վարչական կենտրոն Մառնեուլ քաղաքից 50 կմ հեռավորության և ծովի մակարդակից 1070 մ բարձրության վրա:


== Բնակչությունը ==
Համաձայն 2002 թվականի տվյալների, գյուղն ուներ 158 բնակիչ, հիմնականում հույներ, հայեր և վրացիներ, որից 71 տղամարդ և 87 կին: 2014 թվականի տվյալներով, գյուղում ապրում էր 80 մարդ, որից 39 տղամարդ և 41 կին:
Գյուղի մոտակայքում գտնվում են հինավուրց բնակավայրի հետքեր, ամրոց և միջնադարյան եկեղեցիներ:


== Ծանոթագրություններ ==
Ոչխարի կաթ

Ոչխարի կաթ, ընտանի ոչխարների կթից ստացվող կաթ, ոչխարաբուծությունից իրացվող հիմնական մթերքներից։
Որպես կանոն, ոչխարների լակտացիան տևում է 4-5 ամիս, կաթնատվությունը՝ 150-200 կգ՝ 6-7 % միջին յուղայնությամբ։ Ոչխարի կաթում չոր նյութերի քանակը մոտավորապես տատանվում է 13-16 %։ Հարուստ է ֆոսֆորի և կալցիումի աղերով, միկրոէլեմենտներով։
Ունի մեծ բուֆերայնություն, հարուստ է անփոխարինելի ամինաթթուներով, սպիտակուցներով։ Հիմնականում օգտագործվում է աղաջրային և փափուկ պանիրների արտադրությունում։ Ոչխարի կաթի միջոցով պատրաստվում են այնպիսի ազգային պանրատեսակներ, ինչպիսիք են ֆետան (Հունաստան), ռոկֆորը (Ֆրանսիա), մանչեգոն (Իսպանիա), պեկորինոն, ռիկոտան (Իտալիա) և այլն։
Ոչխարի կաթից պատրաստված կարագն ունի ցածր որակ և առանձնացող համ։


== Գրականություն ==
Բեգլարյան Ռ. Ա., Բեգլարյան Ա. Ռ. «Կաթի, կաթնամթերքի և մանկական սննդի տեխնոլոգիա», Երևան։ 2003, ՀՊԱՀ, 2008, 206 էջ


== Ծանոթագրություններ ==
Գրան Սյուդ

Գրան Սյուդ (ֆր.՝ Zigliara), Հարավային Կորսիկա դեպարտամենտի 11 կանտոններից մեկը, որը գտնվում է Կորսիկա մարզում։ Կանտոնն ամբողջությամբ գտնվում է Սարտեն շրջանում։ Գրան Սյուդը ստեղծվել է 2015 թվականին։
Գրան Սյուդի կազմի մեջ ներկայումս հաշվվում է 8 կոմունա։


== Կանտոնի կոմունաներ ==


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Զիլյարա» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-18 
«Զիլյարա» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-10
Գրիշա Առուշանյան

Գրիշա Թավադի Առուշանյան (1912, Խնձորեսկ, Զանգեզուրի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - անհայտ), հայ մանկավարժ։  Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։ 


== Կենսագրություն ==
Գրիշա Առուշանյանը ծնվել է 1912 թվականին Խնձորեսկ գյուղում։  1936 թվականին Գրիշան ավարտել է Երևանի պետական համալսարանի ֆիզիկամաթեմատիկական ֆակուլտետը։ Աշխատել է Գորիսի մանկավարժական ուսումնարանում։
1941 թվականին Առուշանյանը զորակոչվել է ռազմաճակատ և ծառայել է 89-րդ հայկական հրաձգային Թամանյան դիվիզիայում։ Մասնակցել է ֆաշիստական զավթիչների դեմ մղված այրունահեղ մարտերին և ցուցաբերած արիության ու խիզախության համար պարգևատրվել է Կարմիր աստղի շքանշանով։
Հայրենիք վերադառնալուց հետո շարունակել է մանկավարժական աշխատանքը Գորիս քաղաքի դպրոցներում։ Մատաղ սերնդի ուսուցման ու դաստիարակության գործում ցուցաբերած նվիրվածության համար պարգևատրվել է Լենինի շքանշանով։ 25 տարի եղել է Գորիս քաղաքի Ակսել Բակունցի անվան և № 3 միջնակարգ դպրոցների սկզբնական կուսկազմակերպության քարտուղար։ Երկու անգամ պարգևատրվել է ՀԼԿԵՄ Կենտկոմի պատվոգրով։
Վաստակաշատ ուսուցիչը կենսաթոշակի անցնելուց հետո դպրոցից չի կտրվել, շարունակել է օգնել սկսնակ ուսուցիչներին, նրանց է հաղորդել իր հարուստ փորձն ու գիտելիքները։


== Պարգևներ ==
Կարմիր աստղի շքանշան
Լենինի շքանշան


== Ծանոթագրություններ ==
Ժան Պիեռ Մահե

Ժան Պիեռ Մահե (ֆր.՝ Jean-Pierre Mahé, մարտի 21, 1944(1944-03-21), Փարիզ), ֆրանսիացի հայագետ, հայ միջնադարյան հեղինակներին նվիրված բազմաթիվ ուսումնասիրությունների հեղինակ։ Ֆրանսերեն է թարգմանել Մովսես Խորենացու «Հայոց պատմությունը»։ Թարգմանության հիմքում Վիկտոր Լանգլուայի կատարած աշխատանքն է՝ կերախմբագրված և կատարելագործված Մահեի կողմից։ Հայերեն է հրատարակվել Գրիգոր նարեկացուն նվիրված Մահեի աշխատությունը։
2015 թ. ՀՀ Նախագահի հրամանագրով պարգևատրվել է Բարեկամության շքանշանով։


== Աղբյուրներ ==
Պետրոս Հովհաննիսյան, Մովսես Խորենացին օտար թարգմանություններով, «Էջմիածին» ամսագիր, Զ, 2010։


== Ծանոթագրություններ ==
(7237) Վիկիհամիլտոն

(7237) Վիկիհամիլտոն (անգլ.՝ Vickyhamilton), աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 3-ին Կենձո Սուզուկիի և Թոշիմասա Ֆուրութայի կողմից Տոյոտայում։
Միջին հեռավորությունը Արեգակից կազմում է 2,57922 ա. մ., առավելագույնը մոտենում է 2,1472 ա. մ. հեռավորության վրա և հեռանում 3,0112 ա. մ.։ Արեգակի շուրջ մեկ ամբողջական պտույտ է կատարում 1512,97 երկրային օրվա ընթացքում, իր ուղեծրով շարժվելով միջինում 0,237942 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7237) Վիկիհամիլտոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չիքունեթի

Չիքունեթի (վրաց.՝ ჩიქუნეთი), գյուղ Վրաստանում։ Գտնվում է Աջարիայի Ինքնավար Հանրապետության Խելվաչաուրի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 349 մարդ։


== Ծանոթագրություններ ==
Ագապես եպիսկոպոս

Ագապես եպիսկոպոս (գրաբ.՝ Ագապէս, արաբ․՝ محبة‎‎, Խաբիբա, 3-րդ դար - 4-րդ դար), Հայ Առաքելական եկեղեցու հոգևորական, Սպերի եպիսկոպոսական թեմի առաջնորդ։


== Կենսագրություն ==
Ագապեսը քրմի որդի էր։ Գրիգոր Լուսավորիչը նրան քրիստոնեական ուսում է տալիս, ձեռնադրում եպիսկոպոս և նշանակում Սպերի թեմի առաջնորդ։


== Ծանոթագրություններ ==
(7256) Բոնհոֆեր

(7256) Բոնհոֆեր (անգլ.՝ Bonhoeffer), աստերոիդ աստերոիդների հիմնական գոտում։ Հայտնաբերվել է 1993 թվականի նոյեմբերի 11-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,4932 ա. մ., առավելագույնը մոտենում է 2,1994 ա. մ. հեռավորության վրա և հեռանում 2,787 ա. մ.։ Արեգակի շուրջ մեկ ամբողջական պտույտ է կատարում 1437,92 երկրային օրվա ընթացքում, իր ուղեծրով շարժվելով միջինում 0,250362 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7256) Բոնհոֆեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կալաշնիկովայի տուն

Կալաշնիկովայի տուն (ռուս.՝ Дом Кала́шниковой, ինչպես նաև՝ «Հյուսիսային հյուրանոց»), պատմական շենք  Սանկտ Պետերբուրգի Պուշկինի շրջանի Պուշկին քաղաքում։ Կառուցվել է 1881 թվականին։ Մշակութային ժառանգության օբյեկտ է (կցաշենքի հետ միասին)։ Գտնվում է Պուշկին քաղաքի Մալայա փողոցի թիվ 29/11 հասցեում, Օրանժերեյնայա փողոցի անկյունում։


== Պատմություն ==
Տարածքի շինարարության մասին առաջին տեղեկությունները վերաբերում են 1820-ական թվականներին, երբ այնտեղ կար երկու փայտե շինություն, որոնցից մեծը գտնվում էր փողոցի անկյունում։ Հետագայում տարածքը ձեռք է բերվել վաճառականի այրի Եկատերինա Ֆեոդորովնա Կալաշնիկովայի կողմից, ով պատվիրել է հյուրանոցի  համար փողոցի անկյունում նոր շենք կառուցել։ Շինարարությունն իրականացրել է ճարտարապետ Ա. Գոմանը։ Հյուրանոցը կոչվել է «Հյուսիսային»։ 1884 թվականին բակում հարևան տանը կիպ ճարտարապետ Պ. Պ. Դեյնեկան Г-աձև տեսքով կառուցվել է երկհարկանի քարե կցաշենք (ներկայիս հասցե`Մալայա փողոց 31/9): Հետագայում երկու շենքերը զբաղեցրել է Պուշկինի փոստային բաժանմունքը, որտեղ գտնվում է մինչև այժմ։ Եկատերինա Կալաշնիկովան Մալայա փողոցում ունեցել է ևս երկու տուն (տներ 39 և 56), որոնք քանդվել են 21-րդ դարի սկզբում։


== Ճարտարապետություն ==
Քանի որ գլխավոր տունը կառուցված է փոքր լանջի վրա, ապա փողոցի կողքից կիսափակ նկուղ կա։ Տունը ձևավորված է կլասիցիզմի ոճով, ունի եռանկյուն ճակտոն, որի ներքևում`քիվ և ֆրիզ սվաղի նախշերով պսակի տեսքով։ Առաջին հարկը երիզավոր ռուստաշար է։ Պատուհանների խորշերը զարդարում են ամրոցային քարերը և սանդրիկները։ Շենքի վերին մասի դիզայնը լրջորեն փոխվել է Հայրենական մեծ պատերազմից հետո շենքի վերականգնման ժամանակ։


== Ծանոթագրություններ ==


== Գրականություն ==
Семенова Г. В. Царское Село: знакомое и незнакомое. — М.: Центрполиграф, 2009. — С. 315-316. — 638 с. — ISBN 978-5-9524-4249-8


== Արտաքին հղումներ ==
«Оранжерейная 9, 11. Дома Калашниковой (Северная гостиница)»։ Энциклопедия Царского Села։ Արխիվացված է օրիգինալից 2018-07-07-ին։ Վերցված է 2018-07-07 
«Дом Е. Ф. Калашниковой ("Северная гостиница")»։ citywalls.ru։ Վերցված է 2018-07-07
Վիլաֆրանկա Տիռենա

Վիլաֆրանկա Տիռենա (իտալերեն՝ Villafranca Tirrena), կոմունա Իտալիայում, Սիցիլիա մարզում՝ Մեսինա գավառում։
Բնակչությունը կազմում է 8921 մարդ, բնակչության խտությունը կազմում է 575 մարդ/կմ²։ Զբաղեցնում է 14 կմ² մակերես տարածք։ Փոստային ինդեքսն է՝ 98049։ Հեռախոսային կոդը՝ 090։
Բնակավայրի հովանովորը համարվում է Սուրբ Նիկողայոս Զմյուռնացին։ Տոնը ամեն տարի նշվում է դեկտեմբերի 6-ին։


== Արտաքին հղումներ ==
http://www.comunevillafrancatirrena.it/ Archived 2006-02-21 at the Wayback Machine.
Կովսական (համայնք, Քաշաթաղի շրջան)

Անվան այլ կիրառումների համար տե՛ս՝ Կովսական (այլ կիրառումներ)

Կովսական, քաղաքային համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։


== Աշխարհագրություն ==
Համայնքը տեղաբաշխված է Արցախի Հանրապետության հարավարևմտյան մասում։ Ունի հարթավայրային տեղանք և զբաղեցնում է 21273,3 հա տարածք, որից 14494,3 հա-ը՝ անտառային նշանակության։ Համայնքի սահմաններով է հոսում Ողջի գետը։
Բերձոր շրջկենտրոնից հեռու է 100 կմ, իսկ մայրաքաղաք Ստեփանակերտից` 147 կմ։


== Վարչատարածքային բաժանում և համայնքային կյանք ==
Համաձայն Արցախի Հանրապետության վարչատարածքային բաժանման՝ Կովսական համայնքն իր մեջ ներառում է Կովսական քաղաքը և Դիցմայրի ու Քարատակ գյուղերը։
Համայնքում գործում էր քաղաքապետարան, բուժկետ, միջնակարգ և արվեստի դպրոցներ։ 
Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։
Գործում էր ինքնահոս ջրամատակարարման համակարգ, որը սնվում էր 3 ակունքից։ Առկա էին նաև խմելու ջրի համար պիտանի շուրջ 10 անհատական ջրհորներ, որոնցից 8-ը գտնվում էին Կովսական քաղաքում, 2-ը՝ Դիցմայրի գյուղում։ Համայնքի վարչական տարածքով էր հոսում «Կովսական 1» և «Կովսական-Աջափնյակ 1», «Կովսական-Աջափնյակ 2» և «Դիցմայրի» ոռոգման ջրատարները։
Համայնքային ճանապարհների մի մասը ասֆալտապատ էին, երկրորդային ճանապարհները՝ բնահողային և խճից։
Համայնքը միացված էր հանրապետության տրանսպորտային կապին, գործել է Կովսական-Երևան-Կովսական, Կովսական-Ստեփանակերտ-Կովսական և Կովսական-Բերձոր-Կովսական  երթուղիները։


== Բնակչություն ==
Կովսական համայնքի բնակչությունը 2015 թվականի դրությամբ կազմել է 671 մարդ։ Նույն թվականի դրությամբ Կովսական քաղաքում բնակվել է 544 մարդ, որոնք կազմել են 149 տուն։ Դիցմայրի գյուղում բնակվել է 94 մարդ, որոնք կազմել են 28 տնտեսություն։ Քարատակ գյուղում բնակվել է 33 մարդ, որոնք կազմել են 8 տուն։


== Տնտեսություն ==
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։


== Ծանոթագրություններ ==
Joom

Ջում, միջազգային էլեկտրոնային առևտրային հարթակ և համանուն հավելված Չինաստանից, Ճապոնիայից և Հարավային Կորեայից ապրանքների գնման և առաքման համար։ Ապրանքներն առաքվում են ավելի քան 100 երկիր։ Սեփանակատիրոջ շտաբ-բնակարանը գտնվում է Ռիգայում։ Ընկերության գրասենյակները տեղակայված են Մոսկվայում, Պալո Ալտոյում (ԱՄՆ), Շենժենում, Լյուքսեմբուրգում, Հոնկոնգում։
Ընկերությունը ռուսական ինտերնետ ընկերությունների շարքում զբաղեցնում է երկրորդ տեղը (AliExpress-ից հետո)` Չինաստանից ապրանքներ առաքելով, և չորրորդը (ինչպես App Store-ում, այնպես էլ Google Play-ում)՝ Ռուսաստանում ապրանքների գնման հայտերի ծրագրերում։


== Պատմություն ==
Android և iOS օպերացիոն համակարգերի համար Joom հավելվածը և ընկերության կայքն ստեղծվել են 2016 թվականի հունիսին։
2018 թվականի հոկտեմբերին բացվել է «Joom Logistics» լոգիստիկ ընկերությունը, որը համացանցի միջոցով պատվիրված ապրանքները Չինաստանից և ևս 14 երկրից առաքում է Ռուսաստան։
Կազմակերպությունն իրականացրել է երեք գովազդային արշավ՝ 2017 թվականի հոկտեմբերին, 2018 թվականի հունիսին և սեպտեմբերին։ 2018 թվականի հունվարին Joom-ը խոշորագույն հեռուստատեսային գովազդատուների ցուցակում զբաղեցրել է 15-րդ տեղը՝ 2331 կետով։


== Տեղ շուկայում ==
2018 թվականի հոկտեմբերի տվյալներով՝ Joom-ը զբաղեցնում է Ռուսաստանում չինական ապրանքների առցանց շուկայի 5,1%-ը։ Դա երկրորդ տեղն է՝ AliExpress-ից հետո (86,8 %):
Առևտրային հարթակի ռուս օգտատերերի թիվը ամսական 3,1 միլիոն է։ 2018 թվականի արդյունքներով՝ ընկերությունն ակնկալում է մոտ 12,5 միլիրդ ռուբլի հասույթ։ Google Play-ում  բեռնումների քանակը գերազանցում է 100 միլիոն օրինակը։
Ըստ վերլուծաբան Ա. Վ. Ֆյոդորովի՝ ընկերությունը գովազդի համար ծախսում է տարեկան ոչ պակաս, քան 500 միլիոն ռուբլի և հաճախորդների զգալի մասը ձեռք է բերում ՎԿ սոցիալական ցանցում։


== Ծանոթագրություններ ==


== Արտաքին հղումներ ==
Պաշտոնական կայք
Բերյոզովոե (այլ կիրառումներ)

Բերյոզովոե, կարող է վերաբերել՝

Բերյոզովոե - ավան, Ուկրաինայի Դոնեցկի մարզի Մարյինի շրջանում
Բերյոզովոե - գյուղ, Ուկրաինայի Խմելնիցկիի մարզի Դերաժնյայի շրջանում
(440) Ֆեոդորա

(440) Ֆեոդորա (անգլ.՝ Theodora), աստերոիդ աստերոիդների հիմնական գոտում։ Հայտնաբերվել է 1898 թվականի հոկտեմբերի 13-ին Էդվին Քոդինգտոնի կողմից Մաունթ Համիլտոնում։
Միջին հեռավորությունը Արեգակից կազմում է 2,210493 ա. մ., առավելագույնը մոտենում է 1,9738 ա. մ. հեռավորության վրա և հեռանում 2,4472 ա. մ.։ Արեգակի շուրջ մեկ ամբողջական պտույտ է կատարում 1200,42 երկրային օրվա ընթացքում, իր ուղեծրով շարժվելով միջինում 0,299896 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(440) Ֆեոդորա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)